text: Kong Vinter har godt fat i landsdelen
  23 december 2010 kl. 06.35
  Kraftigt snevejr gennem hele natten skabte store forsinkelser i torsdagens morgentrafik.
  Der kørte ingen busser i Sønderborg og Aabenraa torsdag morgen - brugere af den kollektive trafik måtte kigge forgæves efter bussen. I Esbjerg var bustrafikken nogenlunde normal.
  Snevejret kunne også mærkes i Trekantområdet.  Den regionale togtrafik mellem Kolding og Vejle var indstillet. Bybusserne i Vejle og Kolding kører uregelmæssigt hele formiddagen.
  Men selv om der er faldet en del sne, så er situationen ikke alvorlig på de store veje.
  Det blæser dog kraftigt, og nogle steder giver det snefygning, så mindre veje kan være svært at komme frem ad.
  På de større veje er det generelle billede altså torsdag morgen, at vejen er farbare, men det går langsomt.
  Den kraftige vind gav også store problemer i Billund Lufthavn i morgen timerne. Her måtte lufthavnen lukke ned fra klokken 7.30 da det var svært at få ryddet start- og landingsbaner tilstrækkeligt på grund af fygning. Lufthavnen forventer at åbne igen omkring kl. 9.00.
  